# James Blish

James Benjamin Blish (East Orange, New Jersey, 23 Mae 1921 – Henley-on-Thames Oxfordshire, 30 Gouere 1975) a oa ur skrivagner stadunanat war dachenn ar skiant-faltazi. Brudet eo e heuliad romantoù Cities in Flight hag an istorioù deveret eus Star Trek, a skrivas gant e eil pried. Ar Priz Hugo (Hugo Award for Best Novel) a voe deroet dezhañ e 1959 evit e romant A Case of Conscience.
A-fed steredoniezh ez eo bet lakaet war anv ar skrivagner an termen saoznek gas giant ("ramz gazek") evit envel planedennoù bras-divent graet diwar hidrogen ha heliom evel Sadorn ha Yaou ; an anv-se a skrivas en e istor berr Solar Plexus e 1952.
Ouzhpenn da skrivañ istorioù e-unan e voe J. Blish ur skridvarnour oberennoù S-F all, dindan an anv-pluenn "William Atheling Jr.". Tri anv-pluenn all a impljas : "Donald Laverty", "John MacDougal" hag "Arthur Lloyd Merlyn".

## Buhez

D'an 23 a viz Mae 1921 e voe ganet James Benjamin Blish en East Orange, e New Jersey.
P'edo er skol eil derez ec'h embannas c'hwec'h niverenn eus ur gazetennig anvet The Planeteer. Evel Isaac Asimov, Damon Knight ha Frederik Pohl, a-douez skrivagnerien all, e voe ezel ouzh ar gevredigezh Futurian Science Fiction Society (FSFS), a vode karourien ar skiant-faltazi e New York (1937-1945).
Sudiañ ar vikrobevoniezh e eure e Rutgers University (State University of New Jersey he anv ofisiel), ma voe diplomet e 1942. Goude-se e voe galvet d'an US Army, ma servijas evel kalvezour en ul labourva e-pad ur prantad berr kent bezañ skarzhet e 1944 en abeg ma nac'has naetaat ur veol-zidruzañ. Ur wech disoudardet en em enskrivas e Columbia University (Columbia University in the State of New York he anv ofisiel) e sell kaout ur master el loenoniezh ; diglok e voe e studi avat, rak divizout a eure mont da skrivagner hepken.
E 1947, oadet a 26 vloaz, e timezas gant Virginia Kidd (1921-2003), a oa ivez ezel ouzh an FSFS hag a laboure evel gwazerez skrivagnerien S-F. Goude torridigezh an dimez e 1963 ec'h addimezas James Blish e 1964, ar wech-se gant an arzourez ha skrivagnerez Judith Ann Lawrence (*1934) ; er bloaz-se e tivroas ar c'houblad da Vro-Saoz.
Adalek 1962 betek 1968 e labouras J. Blish evel skridaozer ha skrivarnour evit an Tobacco Institute, hep ma vefe lakaet e anv da heul an darn vuiañ eus e skridoù.
D'an 30 a viz Gouere 1975 e varvas ar skrivagner e Henley-on-Thames, en Oxfordshire, d'an oad a 54 bloaz diwar gankr ar skevent. Beziet e voe en Holywell Cemetery en Oxford. Er Bodleian Library en Oxford e voe fiziet e zielloù

## Skrivagner

A-hed ar bloavezhioù 1940 ec'h embannas James Blish an darn vuiañ eus e istorioù en nebeud kelaouennoù marc'had-mat (pulps) a veze e gwerzh c'hoazh. Da Frederik Pohl e werzhas e istor kentañ, Emergency Refueling, evit Super Science Stories e 1940. Istorioù all a voe embannet a vare da vare hogen hep tizhout un niver bras a lennerien dre ma vezent skignet en un dachenn strizh. An istor Chaos, Co-Ordinated, a skrivas a-gevret gant Robert A. W. Lowndes (1916-1998), a voe gwerzhet da Astounding Science Fiction ; pa voe embannet e niverenn miz Here 1946 e voe skignet en SUA a-bezh, ar wech kentañ evit un istor sinet gant J. Blish.

### « Pantropy » (1942–1956)

Pantropy, diwar an henc'hresianeg παν- pan-, "holl" ha τροπή tropḗ, "treiñ", "treuzfurmiñ", zo ur ger hag a zo bet ijinet gant James Blish e 1952 evit deskrivañ doareoù da azasaat tud, dre gemmadennoù genetek pe sturoniel, ouzh meteier ma ne c'hellfent ket bevañ, evel e strad ar mor, en egor pe war ur blanedenn all.
Alies ec'h adlenne James Blish e skridoù, e tegase kemmoù dezho hag en o hirae. Ur skouer eo Sunken Universe (Super Science Stories, 1942), a voe adembannet e Galaxy Science Fiction e 1952 dindan an titl Surface Tension. En istor-se ec'h implijas ar skrivagner e anaoudegezh er vikrobevoniezh evit leurenniñ tud mikroskopek o ment hag a zo bet kemmet evit gallout bevañ war ur blanedenn a zo goloet gant poulloù dour bas. Erziwezh e voe an istor-se unan a reas ar brasañ berzh a-touez oberennoù J. Blish, ken e voe lakaet en dastumad The Science Fiction Hall of Fame embannet gant Robert Silverberg ; en un dastumad all e voe lakaet e 2016
Troioù-kaer tud vikroskopek a gendalc'has e 1954 e The Thing in the Attic hag e 1955 e Watershed. Ur pevare istor, A Time to Survive, a voe embannet e The Magazine of Fantasy & Science Fiction e 1957 ; er bloaz-se end-eeun e voe bodet ar peder rann en dastumad The Seedling Stars.

### Cities in Flight (1950–1958)

Cities in Flight zo un dastumad dre beder levrenn enno romantoù hag istorioù berr skiant-faltazi bet embannet etre 1950 ha 1962. « The Okie novels » eo lesanv an istorioù-se, dre ma 'z int awenet gant divroadeg tud Oklahoma a-c'houde an Dust Bowl, eleze un heuliad korventennoù traezh hag a zrastas pradeier SUA ha Kanada er bloavezhioù 1930. James Blish a gont enno buhez an Okies, a zo tud o veajiñ dizehan en egor evit kavout labour ; dre o c'hantreadennoù e tamziskoueze ar skrivagner e vennozhioù politikel a-zivout stad sevenadur ar C'hornôg, levezonet ma oa gant Der Untergang des Abendlandes ("Diskar ar C'hornôg") Oswald Spengler (levrenn 1 : 1918 ; levrenn 2 : 1922).

### After Such Knowledge (1958–1971)

Goude Cities in Flight e kendalc'has James Blish da labourat war istorioù koshoc'h. E 1958 e voe embannet un eil kentel eus A Case of Conscience, a oa bet embannet er gelaouenn If e miz Gwengolo 1953. En istor-se e kontas ar skrivagner a-zivout ar relijionoù hag o emplegadurioù : e-kerzh un ergerzhadeg war ar blanedenn Lithia e kav an dud ur spesad stlejviled daoudroadek ; unan eus izili ar skipailh, ur jezuist, zo skodeget pa verz e vev ar spesad-se hervez ur vuhezegezh disi padal ez eo dizoue a-grenn. Tri romant a voe da-heul : Doctor Mirabilis (1964), Black Easter (1968) ha The Day After Judgment (1971). E 1991 e voe bodet ar pevar romant en dastumad anvet After Such Knowledge.
D'ar romant A Case of Conscience e voe deroet ar Priz Hugo (Hugo Award for Best Novel) e 1959, ha diuzet e voe evit an dastumad American Science Fiction: Five Classic Novels 1956-1958 embannet gant Library of America e 2012

### Star Trek (1967–1977)

An embanner Bantam Books e New York a c'houlennas digant James Blish azasaat rannoù eus ar stirad skinwel Star Trek e stumm istorioù berr a voe dastumet dre zaouzek levrenn embannet adalek 1967 betek 1977. Dre ma fallaas yec'hed ar skrivagner a-hed an dekvloaziad-se e voe skrivet meur a istor gant e wreg Judith Ann Lawrence ; ne voe ket meneget he anv kent al levrenn diwezhañ avat.

## Skridvarnour

Unan eus ar skridvarnourien gentañ war dachenn ar skiant-faltazi e voe James Blish, a varne bepred hervez dezverkoù al lennegezh "sirius". Dindan an anv-pluenn "William Atheling Jr." e tiskoueze sioù evel ar fazioù yezhadur hag ar meizadoù skiantel treuzkomprenet, hag e tage ar c'helaouennoù a embanne skridoù hep en devout o reizhet a-raok.
Bodet e voe e skridvarnoù en dastumadoù The Issue at Hand e 1964 ha More Issues at Hand e 1970.
Ker plijet e veze J. Blish gant oberennoù ar skrivagner stadunanat moliac'h James Branch Cabell (1879-1958) ma skridaozas e-pad ur mare Kalki, a oa kazetenn The Cabell Society.

## Hêrezh

Meur a skrivagner zo bet levezonet gant mennozhioù ha termenoù bet skrivet gant James Blish en e istorioù skiant-faltazi, evel "buanoc'h eget ar gouloù" hag an "Dirac communicator".
Gantañ ivez e voe goveliet an anv gas giant en istor Solar Plexus ; ur gentel all eus an istor a oa bet embannet e 1941 hep an termen-se avat.

## Enorioù

* 1959 : Hugo Award ar gwellañ romant evit A Case of Conscience.
* 1965 : diuzet gant Nebula Award ar gwellañ istor hir evit The Shipwrecked Hote, a-gevret gant Norman L. Knight — Gant Roger Zelazny ec'h eas ar Priz.
* 1968 : diuzet gant Nebula Award ar gwellañ romant evit Black Easter — Gant Alexei Panshin ec'h eas ar Priz.
* 1970 : diuzet gant Hugo Award ar gwellañ romant berr evit We All Die Naked — Gant Fritz Leiber ec'h eas ar Priz. • Diuzet gant Nebulas Award ar gwellañ romant berr evit A Style in Treason — Gant Fritz Leiber ec'h eas ar Priz.

### Dalif

* 1977 : James Blish Award, ur Priz krouet gant The British Science Fiction Foundation er Rouantelezh-Unanet evit ar skridvarnouriezh war dachenn an S-F.
* 2001 : diuzet gant 1951 Retro-Hugo Award ar gwellañ istor hir evit Okie.
* 2004 : 1954 Retro-Hugo Award ar gwellañ romant berr evit A Case of Conscience • 1954 Retro-Hugo Award ar gwellañ istor hir evit Earthman, Come Home

## Oberennoù

Koulz en SUA hag en R-U e voe embannet oberennoù James Blish, gant meur a di-embann, alies gant disheñvelderioù eus an eil embannadur d'egile ha dindan meur a ditl. Ar skrivagner e-unan a oa boas da hiraat ha da adembann e skridoù. Hiziv an deiz c'hoazh ez eus embannadennoù nevez.

### Istorioù berr, hir ha romantoù berr

Hervez o maread ez eo renket ar c'helaouennoù.

#### The Planeteer

* Neptunian Refuge (11/1935)
* Mad Vision (12/1935)
* Pursuit into Nowhere (01/1936)
* Threat from Copernicus (02/1936)
* Trail of the Comet (03/1936)
* Bat-Shadow Shroud (04/1936)

#### Super Science Stories

* Emergency Refueling (03/1940)
* Bequest of the Angel (05/1940)
* Sunken Universe (05/1942), adskrivet dindan an titl Surface Tension (1952)

#### Stirring Science Stories

* Citadel of Thought (02/1941)
* Callistan Cabal (04/1941)

#### Science Fiction Quarterly

* Weapon Out of Time (04/1941)
* When Anteros Came (12/1941)

#### Cosmic Stories

* Phoenix Planet (istor hir, 05/1941)
* The Real Thrill (07/1941)

#### Future

* The Topaz Gate (istor hir, 08/1941)
* The Solar Comedy (06/1942)
* The Air Whale (08/1942)
* Struggle in the Womb (05/1950)
* The Secret People (istor hir, 11/1950)
* Elixir (09/1951)
* Testament of Andros (istor hir, 01/1953)

#### Astonishing Stories

* Solar Plexus (09/1941)

#### Super Science and Fantastic Stories

* The Bounding Crown (istor hir, 12/1944)

#### Science*Fiction

* Knell, (sinet Arthur Lloyd Merlyn, 01/1946)

#### Astounding Science Fiction

* Chaos, Co-Ordinated (istor hir sinet John MacDougal, skrivet a-gevret gant Robert A. W. Lowndes, 10/1946)
* Tiger Ride (a-gevret gant Damon Knight, 10/1948)
* Okie (istor hir, 04/1950)
* Bindlestiff (istor hir, 12/1950)
* Bridge (istor hir, 02/1952)
* Earthman, Come Home (istor hir, 11/1953)
* At Death's End (istor hir, 05/1954)
* One-Shot (08/1955)
* Tomb Tapper (istor hir, 07/1956)
* Get Out of My Sky (romant berr, 01/1957)

#### Startling Stories

* Mistake Inside (04/1948)

#### Planet Stories

* Against the Stone Beasts (istor hir, 08/1948)
* Blackout in Cygni (07/1951)

#### Thrilling Wonder Stories

* No Winter, No Summer (sinet Donald Laverty, skrivet a-gevret gant Damon Knight, 10/1948)
* The Weakness of RVOG (istor hir, 02/1949), hiraet hag adembannet dindan an titl VOR (1958)
* The Box (04/1949)
* The Homesteader (06/1949)
* Let the Finder Beware (istor hir, 12/1949)
* There Shall Be No Darkness (istor hir, 04/1950)

#### Jungle Stories

* Serpent's Fetish (12/1948)

#### Fantastic Story Quarterly

* The Bore (07/1950)

#### Imagination

* The Void Is My Coffin (06/1951)

#### Two Complete Science-Adventure Books (1951)

* The Warriors of Day (romant, 08/1951)
* Sargasso of Lost Cities (romant berr, 04/1953)

#### Other Worlds Science Stores

* Nightride and Sunrise (istor hir, skrivet a-gevret gant Jerome Bixby, 06/1952)

#### Galaxy Science Fiction

* Surface Tension (istor hir, 08/1952)
* Beep (istor hir, 02/1954), hiraet hag adembannet dindan an titl The Quincunx of Time (1973)
* The Writing of the Rat (07/1956)
* The Genius Heap (08/1956)
* On the Wall of the Lodge (istor hir, skrivet a-gevret gant Virginia Kidd, 06/1962)
* The Shipwrecked Hotel (istor hir, skrivet a-gevret gant Norman L. Knight, 08/1965), hiraet hag adembannet dindan an titl A Torrent of Faces (1967)
* The Piper of Dis (istor hir, skrivet a-gevret gant Norman L. Knight, 08/1966), hiraet hag adembannet dindan an titl A Torrent of Faces (1967)
* Our Binary Brothers (02/1969)
* The City That Was the World (istor hir, 07/1969)
* A Style in Treason (istor hir, 05/1970)
* The Day After Judgment (romant, 09/1970)
* Darkside Crossing (istor hir, 12/1970)
* The Glitch (06/1974)
* The Art of the Sneeze (11/1982)

#### Dynamic Science Fiction

* Turn of a Century (03/1953)
* The Duplicated Man (romant, skrivet a-gevret gant Robert A. W. Lowndes, 08/1953)

#### Worlds of If

* A Case of Conscience (romant berr, 09/1953), hiraet hag adembannet e 1958
* The Thing in the Attic (07/1954)
* Watershed (05/1955)
* To Pay the Piper (02/1956)
* Welcome to Mars (romant, 07/1966)
* Black Easter (romant, 08/1967)
* Now That Man Is Gone (11/1968)

#### Star Science Fiction Stories

* F.Y.I. (12/1953)

#### The Magazine of Science Fiction and Fantasy

* First Strike (06/1953)
* The Book of Your Life (03/1955)
* With Malice to Come (3 vignettes) (05/1955)
* A Time to Survive (istor hir, 02/1956)
* This Earth of Hours (istor hir, 06/1959)
* The Masks (11/1959)
* The Oath] (10/1960)
* Who's in Charge Here? (05/1962)
* No Jokes on Mars (10/1965)
* Midsummer Century (romant berr, 11/1982)

#### Fantastic Universe

* Translation (03/1955)

#### Infinity Science Fiction

* King of the Hill (11/1955)
* Sponge Dive (06/1956)
* Detour to the Stars (12/1956)
* Nor Iron Bars (istor hir, 11/1957), hiraet hag adembannet dindan an titl Galactic Cluster (1959)

#### Science Fiction Stories

* A Work of Art (07/1956)

#### Science Fiction Adventures

* Two Worlds in Peril (romant berr, 02/1957)

#### Amazing Stories

* … And All the Stars a Stage (romant, 06/1960)
* And Some Were Savages (11/1960)
* A Dusk of Idols (istor hir, 03/1961)

#### Impulse

* A Hero's Life (istor hir, 03/1966)

#### Analog

* To Love Another (04/1967), hiraet hag adembannet dindan an titl A Torrent of Faces (1967)
* Skysign (istor hir, skrivet a-gevret gant Norman L. Knight, 05/1968)

#### Penthouse

* A Light to Fight by (06/1972)

#### Fantasy Book

* The White Empire (09/1986)

### istorioù berr e dastumadoù hepken

* 1952 : Beanstalk & Future Tense (istor hir, hiraet hag adembannet dindan an titl Titan's Daughter, 1961)
* 1953 : Common Time & Shadows of Tomorrow
* 1956 : A Matter of Energy
* 1959 : Nor Iron Bars (istor hir) & Galactic Cluster
* 1961 : The Abattoir Effect & So Close to Home
* 1966 : How Beautiful With Banners & Orbit 1
* 1969 : We All Die Naked & Three for Tomorrow
* 1970 : None So Blind & Anywhen • More Light & Alchemy and Academe • Statistician's Day & Science Against Man
* 1972 : Getting Along & Again, Dangerous Visions (istor hir)
* 1973 : A True Bill: A Chancel Drama in One Act & Ten Tomorrows (istor hir
* 1974 : The Price of a Drink & The Berserkers

#### Dalif

* 2008 : Making Waves & Works of Art

### Romantoù

* 1952 : Jack of Eagles, embannet ivez dindan an titl ESPer
* 1957 : The Frozen Year embannet ivez dindan an titl Fallen Star
* 1958 : VOR
* 1959 : The Duplicated Man
* 1961 : The Star Dwellers • Titan's Daughter
* 1962 : The Night Shapes
* 1965 : Mission to the Heart Stars
* 1966 : Welcome to Mars
* 1967 : A Torrent of Faces (skrivet a-gevret gant Norman L. Knight) • The Warriors of Day
* 1968 : The Vanished Jet
* 1971 : … And All the Stars a Stage
* 1972 : Midsummer Century
* 1973 : The Quincunx of Time

#### Heuliad Cities in Flight

* Earthman, Come Home (1955)
* They Shall Have Stars (1956), embannet ivez dindan an titl Year 2018! (1957)
* The Triumph of Time, embannet ivez dindan an titl A Clash of Cymbals (1959)
* A Life for the Stars (1962)

#### Heuliad After Such Knowledge

* A Case of Conscience (1958)
* Doctor Mirabilis (1964)
* The Devil's Day : Black Easter (1968) & The Day After Judgment (1971)

### Dastumadoù

* 1957 : The Seedling Stars
* 1959 : The Seedling Stars
* 1965 : Best Science Fiction Stories of James Blish, embannet ivez dindan an titl The Testament of Andros
* 1974 : Midsummer Century

#### Dalif

* 1979 : The Best of James Blish
* 1980 : Get Out of My Sky
* 1993 : A Work of Art and Other Stories
* 1995 : With All Love: Selected Poems
* 1996 : A Dusk of Idols and Other Stories
* 2003 : In This World, or Another
* 2008 : Works of Art
* 2009 : Flights of Eagles

### Teskadoù

* 1959 : Galactic Cluster
* 1961 : So Close to Home
* 1966 : New Dreams This Morning
* 1970 : Anywhen • Nebula Award Stories 5

### Star Trek

* 1967 : Star Trek
* 1968 : Star Trek 2
* 1969 : Star Trek 3
* 1970 : Spock Must Die!
* 1971 : Star Trek 4
* 1972 : Star Trek 5 • Star Trek 6 • Star Trek 7 • Star Trek 8
* 1973 : Star Trek 9
* 1974 : Star Trek 10
* 1975 : Star Trek 11, embannet ivez dindan an titl The Day of the Dove (1985)

#### Dalif

* 1977 : Star Trek 12 (11/1977, a-gevret gant Judith Ann Lawrence)

### Nann-faltazi

* 1964 : The Issue at Hand (sinet William Atheling Jr.)
* 1970 : More Issues at Hand ((sinet William Atheling Jr.)

#### Dalif

* 1987 : 'The Tale That Wags the God

## Levrlennadur

* (en) Stephensen-Payne, Phil. James Blish: Author Mirabilis. Leeds, West Yorkshire : Galactic Central Publications, 1996 (ISBN 978-1-871133-46-2)

## Liammoù diavaez

* (en) lec'hienn ofisiel. Kavet : 02 Gen 25.
* (en) The Internet Speculative Fiction Database. Kavet : 02 Gen 25.

## Notennoù

* ↑ (en) Gas giant @ Historical Dictionary of Science Fiction. Kavet : 02 Gen 25.
* 1 2 (en) Olendorf, Donna (1981). Blish, James (Benjamin) 1921–1975. In : Something About the Author, levrenn 66, p. 21. Farmington Hill, Michigan : Gale Research Inc., 1991 (ISBN 978-0-8103-2276-9)
* ↑ (en) Bloom, Harold. Science Fiction Writers of the Golden Age, p. 63. New York : Chelsea House, 1995 (ISBN 978-0-7910-2199-6)
* ↑ Knight, Damon (1977). The Futurians'. Scotts Valley, California : CreateSpace Independent Publishing Platform, 2015 (ISBN 978-1-5075-8778-2)
* ↑ (en) Liptak, Andrew. The Big Ideas of James Blish @ Kirkus Reviews, 13/02/2014. Kavet : 02 Gen 25.
* ↑ (en) Bodleian Library. Kavet : 02 Gen 25.
* ↑ (en) Pantropy @ Historical Dictionary of Science Fiction. Kavet : 30 Kzu 2024.
* ↑ (en) Blish, James. Surface Tension. In : Silverberg, Robert (dastumer). The Science Fiction Hall of Fame, levrenn 1: 1929-1964, pp. 477-514. New York : Avon Books, 1971 (ISBN 978-0-380-00795-0)
* ↑ (en) VanderMeer, Ann & Jeff. The Big Book of Science Fiction. New York : Penguin Random House, 2016 (ISBN 978-1-101-91009-2)
* ↑ (en) Blish, James (1957). The Seedling Stars. London : Gollancz, 2001 (ISBN 978-0-575-07239-8)
* ↑ (en) Wolfe, Gary K. (kinniger). American Science Fiction: Five Classic Novels 1956-58, pp. 373-554. New York : The Library of America (ISBN 978-1-59853-159-6)
* ↑ (en) Ketterer, David. Imprisoned in a Tesseract – The Life and Work of James Blish. Kent, Ohio : Kent State Univ Press, 1987, p. 25 (ISBN 978-0-87338-334-9)
* ↑ (en) James Branch Cabell Literary Life and Legacy. Kavet : 30 Kzu 2024.
* ↑ (en) Dirac communicator @ The encyclopedia of Science-Fiction. Kavet : 02 Gen 25.
* ↑ (en) 1965 Nebula Awards. Kavet : 02 Gen 25.
* ↑ (en) 1965 Nebula Awards. Kavet : 02 Gen 25.
* ↑ (en) 1968 Nebula Awards. Kavet : 02 Gen 25.
* ↑ (en) Hugo Awards. Kavet : 02 Gen 25.
* ↑ (en) Nebula Awards. Kavet : 02 Gen 25.
* ↑ (en) The Hugo Awards. Kavet : 02 Gen 25.
* 1 2 (en) The Hugo Awards. Kavet : 02 Gen 25.
* ♦ Skrivagnerien ha ♣ Skrivagnerezed
* ♦ Robert Abernathy ♦ Forrest J Ackerman ♦ George S. Albee ♦ Brian W. Aldiss ♦ Steve Allen ♣ Karen Anderson ♦ Poul Anderson ♦ Jean-Pierre Andrevon ♦ Georges-Jean Arnaud ♦ Isaac Asimov
* ♦ Mathieu Bablet ♦ James G. Ballard ♦ Iain Banks ♣ Elia Barceló ♦ René Barjavel ♦ Charles Beaumont ♦ Greg Bear ♦ Stephen V. Benét ♦ Gregory Benford ♦ Cyrano de Bergerac ♦ Alfred Bester ♦ Jerome Bixby ♦ Algernon Blackwood ♦ James Blish ♦ Robert Bloch ♦ Damien Broderick ♦ Pierre Bordage ♦ Pierre Boulle ♦ Anthony Boucher ♦ Ray Bradbury ♦ Bill Brown ♦ Fredric Brown ♦ John Brunner ♦ Serge Brussolo ♣ Doris P. Buck ♦ Algis Budrys ♦ Anthony Burgess
* ♦ Ernest Callenbach ♦ A. Bertram Chandler ♣ Elizabeth Chater ♣ Daína Chaviano ♦ John Christopher ♦ John Anthony Ciardi ♦ Arthur C. Clarke ♦ Robert M. Coates ♦ Theodore R. Cogswell ♦ Michael G. Coney ♦ Alfred Coppel ♦ Michael Crichton ♦ Philippe Curval
* ♦ Alain Damasio ♦ Jack Dann ♦ Basil Davenport ♣ Françoise d'Eaubonne ♦ Jan De Fast ♦ Lester Del Rey ♦ Samuel R. Delany ♦ Michel Demuth ♦ Philip K. Dick ♦ Thomas M. Disch ♦ Graham Door ♦ Dave Dryfoos ♣ Catherine Dufour ♦ David Duncan
* ♦ Harlan Ellison ♦ E. C. Eliott ♦ Michael Ende ♦ Walter Ernsting
* ♦ Philip José Farmer ♦ Konrad Fiałkowski ♦ Jack Finney ♦ Charles L. Fontenay ♦ Alan Dean Foster ♦ Horace B. Fyfe
* ♦ Daniel F. Galouye ♦ Raymond Z. Gallun ♣ Angélica Gorodischer ♦ Christian Grenier ♣ Ann W. Griffith ♦ Michel Grimaud ♦ James E. Gunn
* ♦ Edmond Hamilton ♦ Charles Harness ♦ Harry Harrison ♦ M. John Harrison ♦ Robert A. Heinlein ♦ Frank Herbert ♦ Richard Hill ♦ Robert Ervin Howard ♦ Lafayette R. Hubbard ♦ Jean-Pierre Hubert ♣ Edna M. Hull ♦ Aldous Huxley
* ♦ Michel Jeury
* ♦ Norman Kagan ♦ Gerald Kersh ♦ Daniel Keyes ♦ Stephen King ♦ Gérard Klein ♦ Damon Knight ♦ Cyril M. Kornbluth ♦ Walter Kubilius ♦ Henry Kuttner
* ♦ R. A. Lafferty ♦ Kurd Lasswitz ♦ Jean Le Clerc de la Herverie ♣ Ursula K. Le Guin ♦ Fritz Leiber, Jr. ♦ Murray Leinster ♦ Stanislaw Lem ♣ Doris Lessing ♦ C. S. Lewis ♦ Jean-Marc Ligny ♦ LIU Cixin ♦ Brian Lumley
* ♣ Katherine MacLean ♦ Ken MacLeod ♦ Donald Malcolm ♦ Phillip Mann ♦ Richard Matheson ♣ Anne McCaffrey ♦ Jack McDevitt ♦ J. T. McIntosh ♣ Vonda Neel McIntyre ♣ Judith Merrill ♦ Abraham Merritt ♦ Lion Miller ♦ Ron Miller ♦ Walter M. Miller, Jr. ♣ Catherine L. Moore ♦ Ward Moore ♦ G. A. Morris ♦ Alan Nelson ♦ Homer Nearing ♦ J. B. Morton
* ♦ Alan E. Nourse
* ♦ Andrew J. Offutt ♦ Chad Oliver ♦ George Orwell
* ♦ Alexei Panshin ♦ Pierre Pelot ♦ Peter Phillips ♦ Daniel Piret ♦ Frederik Pohl ♦ Arthur Porges ♦ Terry Pratchett ♦ Tom Purdom
* Maurice Renard ♦ Mack Reynolds ♦ Kim Stanley Robinson ♦ Keith Roberts ♣ Joanna Russ ♦ Eric F. Russell
* ♦ Emilio Salgari ♣ Pamela Sargent ♦ Robert Sheckley ♦ Karl-Herbert Scheer ♦ Steven Schrader ♣ Idris Seabright ♦ Arthur Sellings] ♣ Mary Shelley ♦ Larry Siegel ♦ Robert Silverberg ♦ Clifford D. Simak ♦ Bernard Simonay ♦ Dan Simmons ♦ Curt Siodmak ♦ Clark Ashton Smith ♦ Cordwainer Smith ♣ Evelyn E. Smith ♦ Jerry Sohl ♦ Norman Spinrad ♦ L. Sprague de Camp ♣ Margaret St. Clair ♦ Bruce Sterling ♦ Theodore Sturgeon
* ♦ William F. Temple ♦ William Tenn ♣ Sheri S. Tepper ♣ James Tiptree, Jr.
* ♦ A. E. van Vogt ♦ Jack Vance ♦ John Varley ♦ Jules Verne ♦ Vernor Vinge ♦ Vladimir Volkoff ♦ Kurt Vonnegut, Jr.
* ♦ Daniel Walther ♦ Ian Watson ♦ Stanley G. Weinbaum ♦ Andrew Weiner ♦ H.G. Wells ♦ Bernard Werber ♦ John A. West ♦ Robert M. Williams ♦ Jack Williamson ♦ Richard Wilson ♦ Robert Charles Wilson ♦ David Wingrove ♦ Gene Wolf ♦ Stefan Wul ♦ John Wyndham
* ♦ Robert F. Young
* ♦ George Zebrowski ♦ Roger Zelazny ♣ Marion Zimmer Bradley
* Kelaouennoù brudet
* Amazing Stories ♦ Astounding Science Fiction ♦ Astounding Stories ♦ Famous Fantastic Mysteries ♦ Fantastic Adventures ♦ Galaxy ♦ 'Planet Stories ♦ Startling Stories ♦ The Magazine of Fantasy and Science Fiction ♦ Thrilling Wonder Stories ♦ Two Complete Science-Adventure Books ♦ Unknown ♦ Weird Tales ♦ Wonder Stories
* En-dro d'an S-F
* Dodennoù an S-F ♦ An SF er bannoù-treset ♦ An SF er sinema ♦ Cyberpunk ♦ Steampunk